《同阎文振方伯仰晋卿宪副池亭小酌》
明代·朱诚泳

绿荷池上小亭台，红白莲花映日开。喜共薇垣高士话，况逢冰日可人来。

谩将景物酬诗句，何用笙歌送酒杯。坐久香风生白苧，不知身外有蓬莱。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。